การเปิดร้านขายสินค้าสัตว์เลี้ยงควรคำนึงถึงเรื่องใดบ้าง
ในการเปิดร้านขายสินค้าสัตว์เลี้ยงควรคำนึงถึงความแตกต่างจากคู่แข่ง และให้ลูกค้าได้รับความพึงพอใจดังนี้

1. การตกแต่งร้าน 
ต้องตกแต่งร้านให้สะดุดตา และมีเอกลักษณ์เฉพาะ เช่น ทาสีผนังอาคารเป็นรูปสัตว์, จำลองรูปสุนัขหรือแมวไว้หน้าร้าน, ตกแต่งด้วยมาสคอต ตุ๊กตา หรือรูปปั้นที่หน้าร้าน ฯลฯ

2. ชั้นวางสินค้าที่ตอบโจทย์
มีชั้นวางสินค้าสวยดูดีเข้ากับสินค้าที่นำมาขาย จะทำให้สินค้าน่ามอง นอกจากนี้การมีอาหารสัตว์ที่หลากหลายตั้งแต่แรก จะทำดูน่าเข้าไปซื้อมากยิ่งขึ้น

3. อาหารสัตว์หลากหลาย
อาหารสัตว์ที่นำมาขาย ควรมีหลายยี่ห้อ เพื่อเป็นทางเลือกให้กับผู้บริโภค ปกติแล้วเราก็อาจพบเห็นยี่ห้อต่างๆ ที่เคยเห็นแล้วทั่วไปอยู่ตามท้องตลาดหรือร้านขายสินค้าสัตว์เลี้ยงเจ้าอื่น ต้องหาอาหารสัตว์บางยี่ห้อที่หาไม่ได้ง่ายๆ แบบทั่วไป 

4. อุปกรณ์ตามเทรนด์
อุปกรณ์ที่นำมาขาย ควรมีความหลากหลาย โดดเด่น และตามสมัยอยู่เสมอ ทำให้ร้านน่าเดินเลือกซื้อของมากยิ่งขึ้น เพราะคนที่เลี้ยงสัตว์ มักจะมองหาสิ่งที่น่ารักๆ ไปให้สัตว์เลี้ยงของตัวเอง เช่น ของเล่นสำหรับแมวในลักษณะต่างๆ

5. บริการของร้านน่าประทับใจ
บริการของพนักงานหรือเจ้าของร้านเป็นสิ่งที่สำคัญมาก ต่อให้สินค้ามีให้เลือกอย่างหลากหลาย หรือมีสินค้าที่คุณภาพมากแค่ไหน แต่ถ้าลูกค้าได้รับบริการที่แย่ ก็จะสร้างประสบการณ์จากร้านที่ไม่ดีตามไปด้วย ซึ่งมีตั้งแต่กาพูดจาไพเราะ, แนะนำเกี่ยวกับสัตว์เลี้ยงที่เป็นประโยชน์ต่อลูกค้า หรือการบริการอื่นๆ ที่สร้างความประทับใจแก่ลูกค้า

6. ใส่ใจรายละเอียดเล็กๆ น้อย ๆ 
- ถุงใส่ของ ควรผลิตถุงมาใหม่เพื่อเป็นเอกลักษณ์ของร้าน หรือติดโลโก้แบรนด์ของร้านเข้าไปด้วย เพราะจะทำให้ร้านดูน่าซื้อมากขึ้นไปอีก ทั้งยังช่วยโปรโมทและสร้างการจดจำให้ร้านไปในตัวอีกด้วย
- นามบัตรของร้าน ควรจะมีนามบัตรของร้านไว้เพื่อมอบให้กับลูกค้า เพื่อให้ลูกค้าติดต่อกลับเมื่อต้องการความช่วยเหลือ และให้ลูกค้าได้ติดตามข่าวสารเกี่ยวกับอาหารสัตว์, อุปกรณ์เกี่ยวกับสัตว์ ตัวอย่างข้อมูลที่ใส่ลงไปในนามบัตร เช่น ชื่อร้าน
เบอร์โทรร้าน Line@ Facebook และโซเชียลมีเดียอื่น ๆ ที่อยู่หรือ Google Map